Notum sit cunctis fidelibus tam presentibus quam futuris, quod ego Paganus Roclenus dedi Deo et sancto Marcello martiri terciam partem alodii nostri quem habebamus, ego et frater meus Humbertus, quando ipse migravit de hoc seculo, in villa Silviniaci, tam in terris quam in pratis et in silvis, et unum servum nomine Ebrardum Cornutum cum infantibus suis, qui in illa hora fidelitatem juravit sancto Marcello et senioribus illius loci. Hoc donum feci super altare sancti Marcelli, cum textu sancti evangelii, audientibus et videntibus: Hugone de Marchia, Ayrardo et Salicherio, fratribus ejus, Landrico Ascherico, Salicherio de Sancto Marcello, Letbaldo de Castanedo, Bertranno de Oratorio, Maiolo militi. Hoc factum est in presentia domni Stephani, prioris.